Mārtiņš Leja
Mārtiņš Leja (dzimis 1987. gada 22. maijā Rīgā) ir latviešu mūziķis, komponists un producents. Aktīvi darbojas grupā Indygo un producentu apvienībā "DoStudija". Dziedājis Jāzepa Mediņa mūzikas skolas zēnu korī un Rīgas Doma kora skolas zēnu korī. Kopā izpildīti vairāki tūkstoši koncertu aptuveni 15 dažādās valstīs un līdz 2021. gadam izdoti 25 mūzikas albumi. Mācījies Rīgas Valda Zālīša pamatskolā, Natālijas Draudziņas ģimnāzijā, Rīgas 100. vidusskolā, Starptautiskās praktiskās psiholoģijas augstskolā (Reklāmas un publisko attiecību fakultātē), Rīgas Stradiņa Universitātē (Multimediju fakultātē), Emīla Dārziņa mūzikas skolā un pabeidzis Jāzepa Mediņa mūzikas skolu — diriģēšanas klasi. Apbalvojumi: Otrā vieta XLV starptautiskajā polifonās mūzikas konkursā "Guido d'Arezzo"; Pirmā vieta starptautiskajā konkursā Kathaumixw Powell River, British Columbia; Pirmā vieta "Music World in Fivizzano"; Skatītāju Simpātijas Balva — Tu Esi Pamanīts; Alternative.lv gada balva — Interaktīvākā grupa — Indygo; Zelta Mikrofons — Nominācijas — Labākais roka albums, Labākais bērnu mūzikas albums, Labākais elektroniskās mūzikas albums; Labākais Šlāgera, kantrī vai rockabilly mūzikas albums.